钦定古今图书集成/明伦汇编/皇极典/第241卷 > 易经 > 《临卦》
## 钦定古今图书集成/明伦汇编/皇极典/第241卷 > 易经 > 《临卦》

六五，知临，大君之宜，吉。

〈本义〉以柔居中、下应九二、不自用而任人、乃知之事、而大君之宜、“吉”之道也。

《象》曰：“大君之宜”，行中之谓也。

〈大全〉南轩张氏曰：六五知《临》者，岂任察以为明，挟暴以为刚乎？立大中之道，使天下得以共行之而已。舜惟能用中于民，此所以为大知也。